Gerry Sorensen

Geraldine Ann "Gerry" Sorensen (s. 15. lokakuuta 1958 Kimberley, Brittiläinen Kolumbia) on kanadalainen entinen alppihiihtäjä. Hän edusti seuratasolla North Star Racers -seuraa.

Sorensen kilpaili maailmancupissa vuosina 1980–1984. Hän voitti yhteensä viisi osakilpailua, joista neljä syöksylaskusta ja yhden alppiyhdistetystä.

Sorensen osallistui MM-kisoihin vain kerran, vuonna 1982. Tuolloin hän voitti syöksylaskun ennen yhdysvaltalaista Cindy Nelsonia. Sorensen kilpaili samassa lajissa myös Sarajevon olympialaisissa 1984, joissa hän oli jaetulla kuudennella sijalla.

Lähteet 

Kanadalaiset alppihiihtäjät Vuonna 1958 syntyneet Elävät henkilöt